	

[image: ]


	                                        

		[Navn 1] [Navn 2]
Studienr. XXXXXX

	Studienævn for XXX
Adresse
Postnr. by.

Sagsbehandler:
[Navn 1][Navn 2]
Telefon: 9940 ####
Email: xxx@xxx.aau.dk

Afgørelse om afslag på dispensation (studieinaktivitetsreglerne)
Studienævn for XXX har nu truffet afgørelse i din sag om dispensation fra studieinaktivitetsreglerne. 

Afgørelse:
· Studienævnet vurderer, at du ikke er berettiget til en dispensation

· Du udskrives af Aalborg Universitet. Du modtager en separat afgørelse om udskrivning. 

På de næste sider kan du læse mere om begrundelsen og reglerne for afgørelsen samt klagevejledning. 

Venlig hilsen 
Navn
Titel 

















Begrundelsen for afgørelsen 

Sådan vurderer vi sagen 
Studienævnet vurderer, at der ikke foreligger usædvanlige forhold, der berettiger dig til dispensation fra Aalborg Universitets regler om udmeldelse på grund af manglende studieaktivitet (studieinaktivitetsreglerne). Studienævnet giver derfor afslag på din dispensationsansøgning. 

Nedenfor følger en gennemgang af de hovedhensyn, der ligger til grund for studienævnets afgørelse.


Hvad er afgørende for sagen
Studienævnet kan konstatere, at du har været studieinaktiv i perioden [angiv perioden].

Det følger af § 1 i studieinaktivitetsreglerne, at en studerendes indskrivning på en bacheloruddannelse, professionsbacheloruddannelse eller kandidatuddannelse, herunder erhvervskandidatuddannelse, ved Aalborg Universitet bringes til ophør, hvis vedkommende er studieinaktiv.  

Studieinaktivitet defineres som de tilfælde, hvor en studerende inden for en sammenhængende periode på et år ikke har bestået en prøve, herunder ved en anden uddannelsesinstitution, der indgår som en del af den studerendes uddannelse ved Aalborg Universitet. Ved opgørelsen af den etårige periode udelades perioder, hvor den studerende har været bevilget orlov fra uddannelsen, jf. stk. 2.

Studienævnet kan dispensere fra reglen, hvis der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste, jf. § 5, stk. 1. Studienævnet kan endvidere dispensere, såfremt den studerende alene mangler at bestå sit kandidatspeciale, jf. stk. 2.

Du har den [dato] fremsendt en ansøgning om dispensation fra studieinaktivitetsreglerne.

I dispensationsansøgningen angiver du [angiv de forhold, som den studerende gør gældende].

Studienævnet vurderer ikke, at de forhold, som du angiver i din dispensationsansøgning, kan begrunde en dispensation. Studienævnet har ved vurderingen lagt afgørende vægt på, at… [Studienævnets begrundelse [For hvert forhold, som den studerende angiver i sin ansøgning, skal der være en begrundelse for, hvorfor det pågældende forhold ikke betragtes som usædvanligt og dermed dispensationsgivende inkl. en vurdering af sagen ift. studienævnets praksis].

På baggrund af ovenstående vurderer studienævnet ikke, at der ikke foreligger usædvanlige forhold, der berettiger dig til en dispensation fra studieinaktivitetsreglerne, og studienævnet giver derfor afslag på din dispensationsansøgning.

Da studienævnet ikke kan imødekomme din ansøgning om dispensation, opfylder du ikke længere betingelserne for at være indskrevet som studerende på AAU, og du udskrives derfor af universitetet.

Du modtager en separat afgørelse om udskrivning, herunder information om, hvornår udskrivningen er gældende fra.






Klagevejledning

Denne afgørelse kan indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, mangelfuld høring, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. 

Klagen skal indgives til Universitetet på e-mail: sl-klager@adm.aau.dk senest to uger fra den dag, du er meddelt afgørelsen. Universitetet afgiver en udtalelse, som du får lejlighed til at kommentere inden for en frist af mindst en uge. Klagen sendes herefter til Styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link: 
https://www.studerende.aau.dk/studie-trivselsvejledning/regler/klagevejledning/   



Retsgrundlag

Studienævnet har afgjort sagen efter følgende regler. Der er uddrag af reglerne til sidst i afgørelsen.
· [bookmark: _Hlk139611768]§ 1 og § 5 i Aalborg Universitets studieinaktivitetsregler (regler af 10. maj 2020 om ophør af indskrivning ved manglende studieaktivitet på Aalborg Universitet) kan findes her.

· § 51 i bekendtgørelse om universitetsuddannelser tilrettelagt på heltid og erhvervskandidatuddannelser (uddannelsesbekendtgørelsen). Kan findes her.

· § 24 i bekendtgørelse om erhvervsakademi og professionsbacheloruddannelser (LEP-bekendtgørelsen). Kan findes her. 


Uddrag af reglerne

Regler af 10. maj 2020 om ophør af indskrivning ved manglende studieaktivitet på Aalborg Universitet (studieinaktivitetsreglerne)

§ 1. En studerendes indskrivning på en bacheloruddannelse, professionsbacheloruddannelse eller kandidatuddannelse, herunder erhvervskandidatuddannelse, ved Aalborg Universitet bringes til ophør, hvis vedkommende er studieinaktiv.

Stk. 2. Studieinaktivitet defineres i dette regelsæt som de tilfælde, hvor en studerende inden for en sammenhængende periode på et år ikke har bestået en prøve, herunder ved en anden uddannelsesinstitution, der indgår som en del af den studerendes uddannelse ved Aalborg Universitet. Ved opgørelsen af den etårige periode udelades perioder, hvor den studerende har været bevilget orlov fra uddannelsen.

§ 5. Studienævnet kan efter ansøgning dispensere fra bestemmelserne i § 1, såfremt der foreligger usædvanlige forhold, herunder sygdom, pasning af nærtstående, som er handicappede, alvorligt syge eller døende, barsel, adoption, værnepligt herunder tjeneste på værnepligtslignende vilkår, udsendelse som led i Forsvarets internationale operationer og militærnægtertjeneste.

Stk. 2. Studienævnet kan efter ansøgning dispensere fra bestemmelserne i § 1, såfremt den studerende alene mangler at bestå sit speciale


Bekendtgørelse nr. 1119 af 19. september 2025 om universitetsuddannelser tilrettelagt på heltid og erhvervskandidatuddannelser (uddannelsesbekendtgørelsen)
§ 51. Universitetet kan fastsætte i studieordningen, at indskrivningen bringes til ophør for studerende, der ikke har bestået en prøve i en sammenhængende periode på mindst et år.


Bekendtgørelse nr. 312 af 18. februar 2026 om erhvervsakademiuddannelser og professionsbacheloruddannelser (LEP-bekendtgørelsen)
§ 24. Uddannelsesinstitutionen kan for en uddannelse, der er tilrettelagt på heltid, fastsætte regler i studieordningen om, at indskrivningen bringes til ophør for studerende, der ikke har bestået nogen prøver eller eksamener i en sammenhængende periode på mindst 1 år.
Stk. 2. Institutionen kan dispensere fra regler fastsat i medfør af stk. 1, hvis der foreligger usædvanlige forhold.

